Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: Az állampolgári jogok országgyűlési biztosának általános helyettese megállapította, hogy az önkormányzat megsértette az államigazgatási eljárás általános szabályairól szóló 1957. évi IV. törvény azon rendelkezését, mely szerint a
Paragraph Index: 1090

Az állampolgári jogok országgyűlési biztosának általános helyettese megállapította, hogy az önkormányzat megsértette az államigazgatási eljárás általános szabályairól szóló 1957. évi IV. törvény azon rendelkezését, mely szerint a közigazgatási szerv köteles a határozathozatalhoz szükséges tényállást tisztázni. A szociális ellátások körében a megalapozott döntéshez elengedhetetlen az ügyfél személyi, jövedelmi, vagyoni viszonyainak feltárása, általában szükséges környezettanulmány készítése. A lakásfenntartási támogatás megállapításához további feltételek vizsgálatát írja elő a jogszabály, így a lakás nagyságának és minőségének, a lakásfenntartás indokolt havi költségének, esetleg a lakás fűtési költségének, a háztartás havi összjövedelmének és az egy főre jutó havi jövedelemnek a vizsgálatát. Az állampolgári jogok országgyűlési biztosának általános helyettese megállapította tehát, hogy a lakásfenntartási támogatásról szóló megalapozott döntést csak további igazolások beszerzésével lehetett volna hozni. Ezeket a panaszos nem csatolta, ennek ellenére az önkormányzat nem hívta fel figyelmét ezen igazolások fontosságára és a hiánypótlásra. Ebben az esetben az eljáró államigazgatási szerv az ügyfél körülményeit nem az előírásoknak megfelelően vizsgálta meg és ezért a panaszos esetleges jogosultsága esetén sem kaphatta volna meg a támogatást. A feltárt visszásság orvoslása érdekében az állampolgári jogok országgyűlési biztosa általános helyettese kezdeményezte, hogy az önkormányzat hivatalból indítson eljárást, és vizsgálja meg, hogy a panaszos jogosult-e lakásfenntartási támogatásra. Az válaszadásra nyitva álló határidő nem telt le. OBH 4311/1998. Nem okoz az alkotmányos jogokkal összefüggésben visszásságot, ha a nyugdíjbiztosító ügyintézése objektív okok miatt elhúzódik. Teljes szöveg: 3.2. alfejezetben. OBH 4761/1998. Az Alkotmány 70/E. §-ában védett szociális biztonsággal összefüggésben visszásságot okoz, ha az üzemi balesetet szenvedett panaszos baleseti táppénzjogosultságát az Egészségbiztosítási Pénztár nem ismeri el. A panaszos sérelmezte, hogy a B.A.Z. Megyei Egészségbiztosítási Pénztár üzemi baleset miatti keresőképtelensége idejére csak részben folyósított baleseti táppénzt. Az országgyűlési biztos megállapította, hogy a panaszos 1994. augusztus 17-től főfoglalkozású, 1995. július 1-jétől rokkantsági nyugdíjasként kiegészítő tevékenységű, egyéni vállalkozó volt. 1996. október 21-én munkavégzés közben baleset érte. Négy hónapig fekvőbeteg volt, majd a 15 százalékot meghaladó munkaképesség-csökkenésére tekintettel a B.A.Z. Megyei Nyugdíjbiztosítási Igazgatóság I. fokozatú baleseti járadékot állapított meg 1998. január 1-jétől. A panaszos balesetitáppénz-igényét azonban a B.A.Z. Megyei Egészségbiztosítási Pénztár — annak ellenére, hogy a szabályos munkabaleseti jegyzőkönyv alapján a baleset üzemi jellegét elismerte — elutasította. A téves döntéshez hozzájárult, hogy a panaszos háziorvosa a kórházi zárójelentés ellenére sem vette a panaszost keresőképtelen állományba. Úgy vélte, hogy rokkantsági nyugdíjasként nem jogosult táppénzre. Ezen kívül a panaszos is késve nyújtotta be táppénzigényét. Az országgyűlési biztos a panasz további vizsgálatára az Országos Egészségbiztosítási Pénztár főigazgatóját kérte fel. A vizsgálat a B.A.Z. Megyei Egészségbiztosítási Pénztár ügyviteli hibáját állapította meg, továbbá azt, hogy a panaszos balesetből eredő keresőképtelenségét a baleset bekövetkezésének a napjától, azaz 1996. október 21-től el kell ismerni. A táppénz ettől az időponttól kezdődően egy évig jár. Ezen döntést követően a B.A.Z. Megyei Egész- 2000/88/II. szám ségbiztosítási Pénztár igazgatója intézkedett a táppénz számfejtésére, valamint tekintettel arra, hogy a baleseti táppénz utólagos megállapítását és kiutalását a korábbi ügyviteli hiba okozta, a késedelmi kamat összegének megállapítására, illetve soron kívüli kiutalására. Az ügyben az országgyűlési biztos megállapította a panaszos szociális biztonsághoz való joga sérelmét, de tekintettel arra, hogy a panaszt a vizsgálat során orvosolták, ajánlást nem tett. OBH 5108/1998. Önmagában nem okoz visszásságot az Alkotmány 70/E. §-ával és a 2. § (1) bekezdésében deklarált jogállamiságból eredő tisztességes eljáráshoz való joggal összefüggésben, ha a panaszos ápolási díj iránti kérelmét az önkormányzat elutasítja. A panaszos kifogásolta, hogy Püspökhatvan Önkormányzata ápolási díj iránti kérelmét mind első, mind másodfokon elutasította. A panaszos édesanyja 100%-os rokkant, mozgásképtelen. A családban az egy főre eső jövedelem 17 300 Ft, a panaszos jövedelemmel nem rendelkezik. Az önkormányzat határozataiban elismerte, hogy a panaszos édesanyja ápolásra szorul. Az országgyűlési biztos megállapította, hogy az elutasító határozatok mind első, mind másodfokon tartalmazták az elutasítás indokát. Az önkormányzat mérlegelési jogkörében a család egy főre eső jövedelmét vizsgálta és megállapította, hogy a család megélhetése biztosított akkor is, ha az ápoló személy jövedelemszerzéstől esik el. Mindkét határozat kitért arra, hogy az önkormányzat anyagi helyzete sem teszi lehetővé a támogatás megadását. A polgármester tájékoztatott arról, hogy a községben sok ápolásra szoruló idős ember él. Mint minden esetben, a panaszos kérelménél is megvizsgálták a család anyagi helyzetét. Az országgyűlési biztos megállapította, hogy az önkormányzat eljárása során a vonatkozó jogszabályokat betartotta, a szociális biztonsághoz való joggal összefüggésben visszásságot nem okozott. OBH 5578/1998. I. A gondozottak, hozzátartozóik, valamint az intézmény dolgozóinak törvényes érdekeire is figyelemmel, az Alkotmány 2. §

Source: https://magyarkozlony.hu/hivatalos-lapok/63892c428cf7f1b210cc6c71652ac2f56b85705e/dokumentumok/98a4f1bd82a98352d2f45a14582d24042e49826a/letoltes